**Κοινοβουλευτικές εκλογές** διεξήχθησαν στη Μολδαβία στις 24 Φεβρουαρίου 2019 για την εκλογή των 101 μελών του Κοινοβουλίου της Μολδαβίας. Το Σύνταγμα ορίζει ότι οι εκλογές διεξάγονται το αργότερο τέσσερα χρόνια και τρεις μήνες από την ημερομηνία έναρξης της προηγούμενης κοινοβουλευτικής περιόδου.

Οι εκλογές διεξήχθησαν στο πλαίσιο ενός παράλληλου εκλογικού συστήματος, αντικαθιστώντας το αναλογικό σύστημα με κλειστές λίστες που χρησιμοποιήθηκε στη Μολδαβία σε όλες τις προηγούμενες κοινοβουλευτικές εκλογές από την ανεξαρτησία. Η προεκλογική περίοδος ξεκίνησε τον Νοέμβριο του 2018 και συνεχίστηκε μέχρι την ημέρα των εκλογών.

  

Υποψήφιοι από τέσσερα κόμματα εκλέχθηκαν στο Κοινοβούλιο: το Κόμμα των Σοσιαλιστών της Δημοκρατίας της Μολδαβίας, το Δημοκρατικό Κόμμα της Μολδαβίας, την εκλογική συμμαχία ACUM των DA και PAS, και το κόμμα Șor. Το Κόμμα των Κομμουνιστών απέτυχε να καταλάβει έδρα για πρώτη φορά από την ανεξαρτησία.

Τα αποτελέσματα επιβεβαιώθηκαν από το συνταγματικό δικαστήριο της Μολδαβίας στις 9 Μαρτίου 2019.

Έπειτα από τις εκλογές προκλήθηκε συνταγματική κρίση τον Ιούνιο.

Εκλογικό σύστημα
----------------

Οι 101 έδρες στο Κοινοβούλιο της Μολδαβίας εξελέγησαν με το σύστημα της παράλληλης ψηφοφορίας, το οποίο εισήχθη το 2017. Έτσι, οι 50 βουλευτές εξελέγησαν με αναλογική σε μία ενιαία πανεθνική εκλογική περιφέρεια, με τους υπόλοιπους 51 να εκλέγονται σε μονοεδρικές περιφέρειες.

Προκειμένου να εισέλθει κάποιος ή κάποια στη Βουλή, το εκλογικό όριο ήταν διαφορετικό ανά περιφέρεια και ανά τύπο καταλόγου. Για την ενιαία εκλογική περιφέρεια, το απαιτούμενο ποσοστό για ενιαία κόμματα ή οργανισμούς ήταν 6%, για συμμαχίες των 2 κομμάτων ήταν 9% και για συμμαχίες τριών και πάνω κομμάτων ήταν 11%. Οι ανεξάρτητοι υποψήφιοι προκειμένου να εκλεγούν βουλευτές έπρεπε να συγκεντρώσουν τουλάχιστον 2%. Η συμμετοχή έπρεπε να είναι τουλάχιστον 33% σε ποσοστό προκειμένου να είναι έγκυρα τα αποτελέσματα.

Καταγγελίες για νοθεία
----------------------

Οι εκλογές επισκιάστηκαν από τις καταγγελίες για απόπειρα νοθείας με τη μέθοδο δημιουργίας ψεύτικων λογαριασμών στο Facebook, προκειμένου να επηρεαστούν οι πολιτικές συζητήσεις και τα κοινωνικά ζητήματα λίγο πριν διεξαχθεί η ψηφοφορία. Επιβεβαιώνοντας τις καταγγελίες, οι διεθνείς παρατηρητές του ΟΑΣΕ ανέφεραν μετά τις εκλογές ότι "ισχυρές ενδείξεις εξαγοράς ψήφων και κατάχρησης κρατικών πόρων" και ότι ασκήθηκαν πιέσεις σε δημόσιους λειτουργούς.

Αποτελέσματα
------------

|  |
| --- |
|  |
| Κόμμα/συνασπισμός | Εθνική λίστα | Εκλογική περιφέρεια | Σύνολοεδρών | +/– |
| Ψήφοι | % | Έδρες | Ψήφοι | % | Έδρες |
|  | Κόμμα των Σοσιαλιστών | 441.191 | 31,15 | 18 |  |  | 17 | 35 | +10 |
|  | Εκλογικός Συνασπισμός ACUM  (DA και PAS) | 380.181 | 26,84 | 14 |  |  | 12 | 26 | Νέο |
|  | Δημοκρατικό Κόμμα | 334.539 | 23,62 | 13 |  |  | 17 | 30 | +11 |
|  | Κόμμα Șor | 117,779 | 8.32 | 5 |  |  | 2 | 7 | Νέο |
|  | Κόμμα των Κομμουνιστών | 53.175 | 3,75 | 0 |  |  | 0 | 0 | –21 |
|  | Το Κόμμα μας | 41.769 | 2,95 | 0 |  |  | 0 | 0 | Νέο |
|  | Φιλελεύθερο Κόμμα | 17.741 | 1,25 | 0 |  |  | 0 | 0 | –13 |
|  | Κόμμα Λαϊκό Κίνημα κατά της Μαφίας | 8.633 | 0,61 | 0 | – | – | – | 0 | 0 |
|  | Δημοκρατία στο Σπίτι | 4.463 | 0,32 | 0 |  |  | 0 | 0 | 0 |
|  | Κόμμα των Περιφερειών | 3.645 | 0,26 | 0 | – | – | – | 0 | Νέο |
|  | Εθνικό Κόμμα Φιλελευθέρων | 3.430 | 0,24 | 0 |  |  | 0 | 0 | 0 |
|  | Κόμμα Οικολόγων Πρασίνων | 3.249 | 0,23 | 0 |  |  | 0 | 0 | 0 |
|  | Κόμμα Επαγγελματιών Κίνημα Ελπίδα | 2.826 | 0,20 | 0 |  |  | 0 | 0 | Νέο |
|  | Κόμμα Βούληση του Λαού | 2.705 | 0,19 | 0 | – | – | – | 0 | Νέο |
|  | Κόμμα Μητέρα Πατρίδα | 1.033 | 0,07 | 0 | – | – | – | 0 | Νέο |
|  | Ανεξάρτητοι | – | – | – |  |  | 3 | 3 | +3 |
| Άκυρα/λευκά ψηφοδέλτια | 40.861 | – | – |  | – | – | – | – |
| **Σύνολο** | **1.457.220** | **100** | **50** |  | **100** | **51** | **101** | **0** |
| Εγγεγραμμένοι ψηφοφόροι/συμμετοχή | 2.959.143 | 49,24 | – |  |  | – | – | – |
| Πηγή: CEC |

### Προσέλευση ψηφοφόρων

| Χρονιά διεξαγωγής εκλογών | Ώρα |
| --- | --- |
| 9:30 | 12:30 | 15:30 | 18:30 | 21:00 |
| 2014 | 4,20% | 20,98% | 39,21% | 51,01% | 55,86% |
| 2019 | 5,80% | 24,00% | 37,41% | 45,65% | 49,24% |
| Πηγή: Alegeri |

Συνομιλίες για σχηματισμό κυβέρνησης
------------------------------------

Έπειτα από τις εκλογές, αμφότερα το Σοσιαλιστικό και το Δημοκρατικό Κόμμα πρότειναν τον σχηματισμό κυβέρνησης συνασπισμού με το ACUM, με το PDM να προτείνει για πρωθυπουργό ένα πρόσωπο από το ACUM, παρότι μεγαλύτερο κόμμα ήταν το PDM. Ωστόσο έπειτα από τις υποσχέσεις που δόθηκαν στη διάρκεια της προεκλογικής εκστρατείας, το ACUM απέρριψε και τις δύο προτάσεις.

Στις 8 Απριλίου το ACUM ανακοίνωσε ότι θα αλλάξει την απόφασή του να αρνηθεί τις συνομιλίες για σχηματισμό κυβέρνησης συνασπισμού με το
PSRM.

Παραπομπές
----------

1. ↑  Vițu, Valeria. «24 februarie 2019, ziua alegerilor parlamentare în R.Moldova». *RFI* (στα Ρουμανικά). Αρχειοθετήθηκε από το πρωτότυπο στις 21 Μαρτίου 2019. Ανακτήθηκε στις 14 Οκτωβρίου 2019.
2. ↑  «Constitution of Moldova, Article 61». *LEX Moldova* (στα Ρουμανικά). Αρχειοθετήθηκε από το πρωτότυπο στις 13 Δεκεμβρίου 2013. Ανακτήθηκε στις 14 Οκτωβρίου 2019.
3. ↑  «Moldovan Socialists Kick Off Election Campaign With Chisinau Rally». *RadioFreeEurope/RadioLiberty* (στα Αγγλικά). Ανακτήθηκε στις 18 Δεκεμβρίου 2018.
4. ↑  «Moldova's Constitutional Court Confirms February 24 Vote Result». *RadioFreeEurope/RadioLiberty* (στα Αγγλικά). Ανακτήθηκε στις 11 Μαρτίου 2019.
5. ↑  «Hundreds Protest In Moldova Against New Electoral Law». *RadioFreeEurope/RadioLiberty* (στα Αγγλικά). Ανακτήθηκε στις 11 Ιανουαρίου 2019.
6. ↑  «New Electoral Law in Moldova Criticised as a Tool to Keep Power». Αρχειοθετήθηκε από το πρωτότυπο στις 18 Σεπτεμβρίου 2017. Ανακτήθηκε στις 17 Σεπτεμβρίου 2017.
7. ↑  Electoral system IPU
8. ↑  Στέφανος Τσουλάκης (16 Φεβρουαρίου 2019). «Προσπάθεια για νοθεία των εκλογών στη Μολδαβία μέσω Facebook». *Economistas*. Ανακτήθηκε στις 14 Οκτωβρίου 2019.
9. ↑  Μολδαβία: Διεθνείς καταγγελίες ότι έγινε μεγάλη νοθεία στις εκλογές, newsit.gr, 25 Φεβρουαρίου 2019, ανακτήθηκε στις 14 Οκτωβρίου 2019.
10. ↑  Moldova's Democratic Party invites pro-EU ACUM bloc to form govt coalition See News, 14 Μαΐου 2019
11. ↑  Media, G4 (2019). «Moldova: Maia Sandu și Andrei Năstase cheamă la negocieri socialiștii pro-ruși ai lui Igor Dodon». *G4Media*.
12. ↑  National, Ziarul (2019). «"ACUM" invită PSRM la DISCUȚII "pentru aducerea R. Moldova pe calea normalității", după ce au refuzat, inițial, invitația socialiștilor». *Ziarulnational*.